**POSTMODERNİZMDƏ İNSAN KONSEPSİYASI**

**Ağababayeva Səbinə**

***Bakı Slavyan Universiteti, Azərbaycan ədəbiyyatı kafedrasının müəllimi,***

***Ədəbiyyat nəzəriyyəsi və dünya ədəbiyyatı kafedrasının doktorantı***

***sagababayeva87@gmail.com***

**Xülasə**

XX əsrin ikinci yarısından etibarən dünyada yayılmağa başlayan postmodernizmin ətrafında mübahisələr hələ də səngimək bilmir. Belə ki, bu fenomenin əsas xüsusiyyətlərini müəyyən etmək mümkün olsa da, postmodernizmin nə olduğu, konkret şəkildə nəyi ifadə etməsi ilə bağlı nəzəriyyəçilər, tədqiqatçılar arasında ümumi razılıq, fikir birliyi yoxdur. Postmodernizm modernizmdən asılı olmayan, tamamilə müstəqil bir anlayışdırmı, yoxsa modernizmin nəticəsidir? kimi suallar tədqiqatçılar arasında mübahisə yaradır. Postmodernizmin əksər hallarda qəbul olunmamasının, ona qarşı mənfi münasibətin əsas səbəbi onun bütün əxlaqi dəyərləri yox hesab etməsi, ənənəvi dəyərlərə laqeyd münasibətilə seçilməsidir. Postmodernizmin ənənəvi mənəvi-əxlaqi dəyərlərə münasibəti, baxışı yeni əxlaqi anlayışlarm meydana gəlməsinə səbəb olur. Bu yeni anlayışlar köhnə anlayışların məzmununa, quruluşuna, statusuna təsir edir. Modernizm dəyərlərinə üstünlük verənlər çağdaş dünyada yeni bir mərhələnin başlandığını qəbul etsələr də, bu prosesi modernizmi üstələyən bir hal kimi dəyərləndirmirlər. Postmodernizmi müdafiə edən tədqiqatçılar isə modern tarixin bitdiyini iddia edərək postmodernizmin müstəqil və xüsusi bir dövr olduğu qənaətini irəli sürürlər.Ümumiyyətlə, postmodernizm özünü “modern” olmadığı həqiqətinə görə müəyyən edir. Modernizmin inkarı və ya tamamilə rədd edilməsi postmodernizmin əsas, təməl xüsusiyyəti kimi özünü büruzə verir. Modernizm çağını keçmiş yeni bir əsrin başlandığına işarə edən postmodernizm modernizmə müqavimət göstərməklə onun mənasına sanki “kölgə salır”.

Fərqli baxış və yanaşmaları ilə seçilən postmodernizmdə insan anlayışı xüsusi yer tutur.Posmodernizmdə insan dünya ilə münasibətlərinin müəllifi və yaradıcısına çevrilir.Qloballaşma proseslərinin paradoksal birləşməsi və parçalanması ilə müəyyən edilən müasir dünyanın insanı daima yeni əlaqələr sistemi axtarışındadır. Mükəmməlikdən uzaq bir varlıq kimi təsvir olunan postmodern insanın təbiəti davamlı olaraq dəyişir və inkişaf edir. Varlığının tələbi ilə daima dəyişən, formalaşan postmodern insan bütövlükdən məhrum, daxilində ziddiyyətləri ehtiva edən mürəkkəb xarakteri ilə seçilir. Bu çərçivədəki insanın obrazı çox bulanıq və qarışıq görünür.

Postmodern diskurs insanın olduğu hər yerdə hər zaman nisbiliyin hökm sürdüyü fikrini irəli sürərək, insanın həqiqəti olduğu kimi deyil, onun yalnız uydurma formalarını gördüyünü, həqiqət kimi dərk etdiyimiz, anladıqlarımızın isə gerçəkliyin təfsiri və uydurmasından başqa bir şey olmadığı qənaətini dəstəkləyir.

Postmodernizmdə dualist quruluşu ilə seçilən insan fərqliliklərin mərkəzi, onun ruhu və bədəni isə bu fərqliliklərin mənbəyi kimi təcəssüm etdirilir. Postmodernizmin insan konsepsiyası, insana baxış bucağı sanki bəşəriyyətin şəxsiyyət axtarışında hərtərəfli təkliflər toplusu kimi görünür. Ümumiyyətlə, postmodernizm qarışıqlıqların, müxtəlifliklərin, fərqliliklərin üzərində qurulan bir sosial quruluşun tərəfdarıdır.

Postmodernizmdə insan ziddiyyətli şəxsiyyəti ilə seçilir. Modernizmin arxa planda təsvir etdiyi, kiçiltdiyi və kənarlaşdırdığı şəxsiyyətləri postmodernizm ön plana çıxardır. İnsanı özünəməxsus şəkildə şərh edən postmodernizm bir şəxsi qeyri-bərabər həyat anlayışları, daxilindəki fərqliliklərlə təsvir edir. Postmodernizm insanın şəxsi seçimlərinin üstünlüyünü, eyni zamanda düşüncə və hərəkətlərində tam azadlığının əhəmiyyətini vurğulayır, fərdi üstünlükləri şübhə altına almağın şiddətlə əleyhinə çıxır. Bir sözlə, postmodern insan həyatını öz reallığı üstündə quran, özündən başqa universal, obyektiv reallıqlara tabe olmayan müstəqil bir varlıqdır.

**Açar sözlər:** modernizm, postmodernizm, insan

**THE HUMAN CONCEPT IN POSTMODERNISM**

**Abstract**

The controversy surrounding postmodernism, which began to spread around the world in the second half of the twentieth century, is still raging. Thus, although it is possible to determine the main features of this phenomenon, there is no general consensus among theorists and researchers on what postmodernism is and what it means in concrete terms. Is postmodernism a completely independent concept independent of modernism, or is it the result of modernism? Questions such as these are controversial among researchers. The main reason for the rejection of postmodernism in most cases and the negative attitude towards it is that it ignores all moral values ​​and is indifferent to traditional values. Postmodernism's attitude to traditional moral values ​​leads to the emergence of new moral concepts. These new concepts affect the content, structure and status of old concepts. Although those who prefer the values ​​of modernism accept that a new stage has begun in the modern world, they do not see this process as a transcendence of modernism. Researchers defending postmodernism claim that modern history is over and that postmodernism is an independent and special period. In general, postmodernism defines itself by the fact that it is not "modern." The denial or total rejection of modernism is a fundamental feature of postmodernism. Postmodernism, which marks the beginning of a new century in the age of modernism, seems to "overshadow" its meaning by resisting modernism.

The concept of man has a special place in postmodernism, which is characterized by different views and approaches. In postmodernism, man becomes the author and creator of his relations with the world. The man of the modern world, defined by the paradoxical combination and fragmentation of the processes of globalization, is always looking for a new system of relations. Described as a being far from perfect, the nature of postmodern man is constantly changing and evolving. The ever-changing, emerging postmodern human being is characterized by a complex character that lacks integrity and contains contradictions. The postmodern discourse argues that relativity always prevails wherever man is, and supports the conclusion that man sees only imaginary forms, not the truth, and that what we perceive and understand as truth is nothing more than the interpretation and fabrication of reality.

In postmodernism, man, distinguished by his dualistic structure, is the center of differences, and his spirit and body are embodied as the source of these differences. The human concept of postmodernism, the point of view of man, seems to be a comprehensive set of proposals in the search for humanity's identity. In general, postmodernism is in favor of a social structure based on confusion, diversity, differences.

In postmodernism human is distinguished by a contradictory personality. Postmodernism brings to the fore the personalities that modernism portrays, downplays, and excludes. Postmodernism, which interprets man in a unique way, describes a person with unequal concepts of life and differences within him. Postmodernism emphasizes the superiority of man's personal choices, as well as the importance of complete freedom of thought and action, and strongly opposes the questioning of individual preferences. In short, a postmodern human being is an independent being who builds his life on his own reality and is not subject to universal, objective realities other than himself.

**Key words:** modernism, postmodernism, man